《宋章庙乐舞歌十五首 其二》
南北朝·殷淡

尊事威仪，辉容昭叙。迅恭神明，粢盛牲俎。肃肃严宫，蔼蔼崇基。

皇灵降祉，百祗具司。戒诚望夜，端列承朝。依微昭旦，物色轻宵。

鸿庆遐鬯，嘉荐令芳。翊帝明德，永祚流光。

作者简介：南朝宋陈郡长平人，字夷远。才士。历黄门吏部郎，太子中庶子、领步兵校尉。孝武帝时以文章见知。文帝章太后庙祭祀缺乐章，淡奉武帝命为著新歌。